*Модел 5 – уступање другој општини*

*(Послови инспекције за путеве)*

На основу члана 20. став 1. тачка 11, а у вези са чл. 88 став 2, 88а, 88г. и 88д. Закона о локалној самоуправи ("Службени гласник РС", бр. 129/07, 83/14 – други закон, 101/16 – други закон и 47/18), члана 12. став 13. и члана 41. став 4. Закона о инспекцијском надзору („Службени гласник РС“, бр. 36/15, 44/18 и 95/18),члана 32. став 2. у вези са чланом 2. Закона о комуналним делатностима („Службени гласник РС“, бр. 88/11, 46/14, 104/16 и 95/18)*,* члана 108. Закона о путевима („Службени гласник РС“, бр. 41/18 и 95/18),члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“, број *\_\_/\_\_)* и члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“ број *\_\_/\_\_),* општина\_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_, дана \_\_.\_\_.2019. године, закључују

С П О Р А З У М

О УСТУПАЊУ ПОСЛОВА ИНСПЕКЦИЈЕ ЗА ПУТЕВЕ

Предмет споразума

Члан 1.

У циљу ефикаснијег и рационалнијег обављања послова инспекцијског надзора у области инспекције за путеве, потписнице овог споразума су сагласне да општина[[1]](#footnote-1) \_\_\_\_\_\_\_\_\_\_\_\_\_\_ уступа општини \_\_\_\_\_\_\_\_\_\_\_\_\_\_\_ обављање послова инспекције за путеве.

Овим споразумом уређују се: врста, обим и начин обављања послова, начин финансирања, управљање и надзор над радом, приступање споразуму других јединица локалне самоуправе, поступак иступања, односно одустајања од споразума, као и друга питања од значаја за обављање уступљених послова инспекције за путеве, у складу са законом.

Уступање послова инспекције за путеве

Члан 2.

Општина \_\_\_\_\_\_\_\_\_\_\_\_\_\_ уступа обављање послова инспекције за путеве на својој територији општини \_\_\_\_\_\_\_\_\_\_\_.

Уступљене послове инспекције за путеве обављаће Општинска управа – Одељење[[2]](#footnote-2) за инспекцијске послове, са седиштем у општини \_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_, број \_\_\_ (у даљем тексту: Општинска управа општине\_\_\_\_\_\_\_\_\_\_\_\_\_\_\_\_\_).

Потписнице Споразума су сагласне да општина \_\_\_\_\_\_\_\_\_\_\_ уступљене послове обавља у име и за рачун општине \_\_\_\_\_\_\_\_\_\_, уз накнаду за обављање уступљених послова у складу са овим споразумом и законом.

За обављање уступљених послова пред грађанима и другима одговорна је општина\_\_\_\_\_\_\_\_\_\_\_.

Послови чије се обављање уступа

Члан 3.

Потписнице овог споразума су сагласне да Општинска управа општине \_\_\_\_\_\_\_\_\_\_\_\_ врши инспекцијски надзор на територији општине \_\_\_\_\_\_\_\_\_\_\_\_\_\_ над:

- управљањем и одржавањем улица, општинских и некатегорисаних путева у складу са законом којим је уређена област путева, подзаконским актима и актима општине која уступа послове;

- заштитом улица, општинских и некатегорисаних путева у погледу активности носиоца права службености и других права на путу;

- заштитом улица, општинских и некатегорисаних путева у погледу активности корисника/сопственика земљишта која се граничи са путем;

- заштитом улица, општинских и некатегорисаних путева проузрокованих забрањеним радњама на путу;

- спровођењем прописа из изворне надлежности општине \_\_\_\_\_\_\_\_\_\_\_\_\_\_ над којим инспекција за путеве врши инспекцијски надзор.

**Послови управног извршења**

**Члан 4.**

Општинска управа општине \_\_\_\_\_\_\_\_\_\_\_\_\_ се обавезује да у име и за рачун општине \_\_\_\_\_\_\_\_\_\_\_\_\_ спроводи управно извршење извршних решења инспектора за путеве донетих у вршењу инспекцијског надзора из члана 3. овог споразума.

У обављању уступљених послова управног извршења, Општинска управа општине \_\_\_\_\_\_\_\_\_\_\_\_\_\_\_, нарочито;

- води евиденцију извршних решења и прати извршење решења од стране извршеника;

- доноси управне акте у вези са управним извршењем и одређује начин извршења;

- сачињава план извршења решења преко другог лица;

- спроводи поступак набавки за планирана управна извршења - спровођење радњи управног извршења преко другог лица – јавног предузећа, односно другог правног лица или предузетника у складу са одредбама закона којима се уређују јавне набавке и општи управни поступак;

- прати спровођење управног извршења преко другог лица;

- предузима мере и активности за регресиње трошкова извршења од извршеника, када је решење извршено преко другог лица, односно мере и активности за наплату новчаних казни, када се решење спроводи посредном принудом.

Начин вршења инспекцијског надзора

**Члан 5.**

Инспектор за путеве Општинске управе општине \_\_\_\_\_\_\_\_\_\_\_\_\_\_\_ у обављању уступљених послова, има овлашћења, права и обавезе и одговорности утврђене законом којим је уређен инспекцијски надзор, посебним законима надкојима инспектор за путеве врши надзор, као и подзаконским прописима и општим актима општине \_\_\_\_\_\_\_\_\_\_\_\_\_\_\_.

У поступку вршења инспекцијског надзора, инспектор за путеве, поступа сагласно начелима и правилима деловања прописаним законом којим се уређује положај запослених у јединицама локалне самоуправе, као и сагласно начелима и правилима поступка којима је уређен општи управни поступак.

При извршавању уступљених послова инспекција за путеве је дужна да се руководи смерницама Општинског већа општине \_\_\_\_\_\_\_\_\_\_\_\_.

Инспектор за путеве, односно службено лице Општинске управе општине\_\_\_\_\_\_\_\_\_ надлежан је и за вршење инспекцијског надзора, односно спровођење управног извршења за целу територију општине \_\_\_\_\_\_\_\_\_\_\_\_\_\_\_.

Општина \_\_\_\_\_\_\_\_\_\_ се обавезује да омогући пријем представки и притужби које упућују грађани и други субјекти у вези са обављањем уступљених послова, преко своје писарнице и електронским путем, у складу са законом и да их проследи инспекцији.

Процена ризика и планирање

Члан 6.

Процена ризика у областима под надзором инспекције за путеве Општинске управе општине \_\_\_\_\_\_\_\_\_\_\_\_\_, врши се у складу са законом којим је уређен инспекцијски надзор и подзаконским прописима којима су уређени заједнички елементи процене ризика, као и посебни елементи, односно критеријуми за процену ризика потписница овог споразума.

Општинска управа општине\_\_\_\_\_\_\_\_\_\_\_ припрема предлог плана инспекцијског надзора и за општину \_\_\_\_\_\_\_\_\_\_\_\_\_\_\_, у складу са законом којим је уређен инспекцијски надзор и прописима које је општина \_\_\_\_\_\_\_\_\_\_\_\_\_, потписница споразума донела на основу тог закона.

Предлог плана мора бити усаглашен и са мишљењем и смерницама Координационог тима за праћење споразума.

Овлашћени инспектор за путеве ће у општини која је уступила послове вршити редован инспекцијски надзор на основу посебног плана инспекцијског надзора за општину \_\_\_\_\_\_\_\_\_\_\_\_\_, а ванредни инспекцијски надзор у складу са законом којим је уређен инспекцијски надзор.

Потребан број запослених

Члан 7.

Потписнице овог споразума су сагласне да су кадровска питања у искључивој надлежности Општинске управе општине \_\_\_\_\_\_\_\_\_\_\_\_\_, која је у обавези да обезбеди одговарајући број запослених за квалитетно и благовремено вршење уступљених послова.

Жалба на решење инспектора за путеве

Члан 8.

Против решења инспектора за путеве странка може изјавити жалбу Општинском већу општине \_\_\_\_\_\_\_\_\_\_\_ када је инспектор поступао на територији те општине.

Инспекција за путеве поступа по жалби, у својству првостепеног органа, у складу са законом којим је уређен општи управни поступак.

Накнада штете

Члан 9.

За штету коју својим радом нанесе инспекција за путеве трећем лицу, одговара општина којој су послови уступљени, независно од тога на којој територији је штета проузрокована.

Приходи од новчаних казни и прекршајних налога

Члан 10.

Приход од прекршајних налога и новчаних казни изречених у поступку управног извршења инспектора за путеве је приход буџета општине \_\_\_\_\_\_\_\_\_\_ када је инспектор поступао на њеној територији.

Накнада за обављање инспекцијских послова

Члан 11.

Потписнице овог споразума сагласно утврђују да општини \_\_\_\_\_\_\_\_\_\_\_\_\_\_\_\_ за извршене услуге из чл. 3. и 4. овог споразума припада месечна накнада на име трошкова за плате ангажованих инспектора за путеве и извршитеља, набавку опреме, канцеларијски материјал, трошкова воде, струје, грејања, материјалних трошкова (трошкови горива, регистрације возила, осигурања и др.), као и на накнаду трошкова учињених за путне трошкове и дневнице њене запослене у висини и начин прописан законом, одређена према обиму послова које за општину\_\_\_\_\_\_\_\_\_\_\_\_\_ врши инспекција за путеве, и која износи \_\_\_\_\_\_\_\_\_\_ % од укупних трошкова за рад инспекције за путеве.

Потписнице овог споразума сагласне су да за сваку буџетску годину, у складу са буџетским календаром, закључују анекс уз овај споразум којим ће бити одређени номинални износи финансијског удела трошкова рада и средстава неопходних за рад инспекције за путеве.

Накнада трошкова управног извршења

Члан 12.

Општина \_\_\_\_\_\_\_\_\_\_\_\_\_ се обавезује да плати и трошкове спровођења управних извршења на основу спроведеног поступка јавних набавки из члана 4. овог споразума – за спровођење радњи управног извршења преко другог лица, на основу оверене фактуре ангажованог лица.

Доспеће плаћања накнаде

Члан 13.

Плаћање месечне накнада из члана 11. овог споразума у износу од \_\_\_\_\_\_\_\_\_\_ динара, општина \_\_\_\_\_\_\_\_\_\_\_\_\_ је дужна да плати до 15. у месецу за претходни месец, на основу испостављене фактуре од стране Општинске управе општине \_\_\_\_\_\_\_\_\_\_\_\_\_\_\_\_, осим оног дела фактуре у погледу кога општина \_\_\_\_\_\_\_\_\_\_\_\_ изјави приговор на начин и у року предвиђеном овим споразумом.

Општина је дужна да достави фактуру из става 1. овог члана до 5. у месецу за претходни месец.

Приговор на обрачун накнаде исказан у фактури, у целини или делимично, општина \_\_\_\_\_\_\_\_\_\_ може поднети Општинској управи у року од 3 дана од дана пријема фактуре.

Општинска управа је дужна да размотри, одлучи и обавести подносиоца приговора у року од 2 дана од дана пријема приговора.

Доспеће плаћања трошкова управног извршења

Члан 14.

Општина \_\_\_\_\_\_\_\_\_\_\_\_\_ се обавезује да плати и накнаду трошкова насталих у спровођењу управног извршења, на основу посебне фактуре Општинске управе општине \_\_\_\_\_\_\_\_\_\_\_\_\_ сачињене на основу фактуре ангажованог лица, која се доставља у прилогу.

Накнада трошкова из става 1. овог члана доспева у року од 8 (осам) дана од дана учињених издатака, а уплаћују се независно од плаћања накнаде за обављање инспекцијских послова из члана 11. овог споразума.

Плаћање предујма

Члан 15.

Општина \_\_\_\_\_\_\_\_\_\_\_\_\_ се обавезује да Општинској управи општине \_\_\_\_\_\_\_\_\_\_\_плати предујам у року од 8 (осам) дана од дана закључења уговора о јавној набавци за извршење планираних управних извршења из члана 4. овог споразума, ако је то услов из уговора о додели набавке.

Обрачун камате

Члан 16.

За случај доцње општине \_\_\_\_\_\_\_\_\_\_\_\_у плаћању својих доспелих обавеза, општина \_\_\_\_\_\_\_\_\_\_\_\_ има право на камату по стопи утврђеној законом.

Накнада редовних трошкова поступка

Члан 17.

Потписнице овог споразума су сагласне да редовне трошкове поступка за уступљене послове сноси Општинска управа општине \_\_\_\_\_\_\_\_\_\_\_ .

Општинска управа општине\_\_\_\_\_\_\_\_\_\_\_ сноси и трошкове поступка који је покренут по службеној дужности и повољно окончан по странку, као и трошкове другостепеног поступка ако жалба на решење донето у обављању уступљених послова буде усвојена.

Надзор над обављањем уступљених послова

Члан 18.

Општинска управа општине \_\_\_\_\_\_\_\_\_\_\_\_ дужна је да Општинском већу потписнице овог споразума достави извештај о раду инспекције за путеве, најмање једном у шест месеци. Извештај садржи елементе прописане законом који уређује инспекцијски надзор, податке о трошењу финансијских средстава, као и податке о представкама, начину њиховог решавања и мерама које су предузете.

Општинска управа општине \_\_\_\_\_\_\_\_\_\_\_\_ дужна је да на захтев Општинског већа потписнице овог споразума која је уступила послове, доставља и додатне извештаје, податке и информације о раду и извршавању појединих послова инспекцијског надзора.

Општина која је уступила послове прати и утврђује стање извршавања уступљених послова и, с тим у вези, може да упозори Општинску управу општине \_\_\_\_\_\_\_\_\_\_\_\_ на уочене неправилности и недостатке и затражи њихово отклањање у одређеном року, да затражи предузимање послова које сматра потребним, а посебно оних који не трпе одлагање, да иницира поступак за утврђивање одговорности инспектора, руководиоца и других службених лица у вези са не/обављањем уступљених послова на њеној територији.

Координациони тим

Члан 19.

У циљу остваривања сарадње у складу са овим споразумом и решавања текућих питања образује се Координациони тим кога чине по један члан општинског већа и начелници општинских управа потписника споразума.

Координационим тим се састаје најмање једном у два месеца.

Седницама председава лице који се именује из реда чланова Координационог тима, на мандатни период од једне године.

Задатак Координационог тима

Члан 20.

Задатак Координационог тима је да:

- прати спровођење овог споразума и рад инспекције за путеве Општинске управе \_\_\_\_\_\_\_\_\_\_\_\_, којој су уступљени послови;

- анализира остваривање међуопштинске сарадње и предлаже мере за њено унапређење;

- анализира кадровске потребе за инспекторима за путеве и предлаже Општинској управи општине \_\_\_\_\_\_\_\_\_\_\_\_\_\_мере за побољшање стања;

- анализира потребе за финансирањем и техничком опремљеношћу инспектора и подноси иницијативе надлежним органима потписница Споразума;

- разматра тромесечне извештаје инспектора за путеве и на основу њих даје предлоге надлежним органима општина за отклањање пропуста у раду или за унапређење рада;

- разматра годишњи и вишегодишњи план инспекцијског надзора у односу на уступљене послове;

- предлаже доношење или измене и допуне општинских одлука којима се уређује област управљања, одржавања и заштите улица, општинских и некатегорисаних путева у циљу уједначавања примене прописа из области управљања, одржавања и заштите путева;

- предузима друге активности у циљу унапређења међуопштинске сарадње.

Извештај о раду Координационог тима

Члан 21.

Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би за потребе обављања уступљених послова требало планирати у буџетима за наредну годину.

Извештај из става 1. овог члана доставља се општинским већима потписница овог споразума уз годишњи извештај о раду инспекције за путеве.

Трајање споразума

Члан 22.

Споразум се закључује на неодређено време и ступа на снагу даном потписивања.

Измене и допуне споразума

Члан 23.

Измене и допуне овог споразума врше се анексом у писаном форми.

Приступање споразуму других јединица локалне самоуправе

Члан 24.

Ако постоје технички и други услови, Споразуму могу приступити и друге општине, о чему ће бити сачињен анекс уз овај споразум којим ће бити дефинисани услови и обавезе које мора испунити нова потписница.

Иступање из споразума и престанак важења споразума

Члан 25.

Свака потписница овог споразума може тражити иступање из споразума, подношењем писаног захтева другој потписници, најкасније шест месеци пре дана са којим се иступање захтева.

Иступањем једне општине, споразум престаје да важи.

Општина која иступа дужна је да надокнади све доспеле, а неизмирене обавезе у року од 30 дана пре дана иступања.

Примена других закона

Члан 26.

На питања која нису регулисана овим споразумом примењују се одговарајуће одредбе закона којим су уређени облигациони односи, управни поступак и инспекцијски надзор.

Решавање спорова

Члан 27.

Све евентуалне спорове који настану у току примене овог споразума решаваће мирним путем председници општина потписница.

Стварна и месна надлежност суда

Члан 28.

За решавање спорова у вези са применом овог споразума, уговора се стварна и месна надлежност Основног суда у \_\_\_\_\_\_\_\_\_\_\_\_\_\_\_.

**Саставни део споразума**

**Члан 30.**

Саставни део овог споразума су одлуке скупштина општина о усвајању овог споразума и то:

- Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,

- Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године.

Потписнице споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 31.**

Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

**Евидентирање споразума**

Члан 32.

Потписнице Споразума су сагласне да општина \_\_\_\_\_\_\_\_\_\_\_ достави министарству надлежном за локалну самоуправу овај споразум у року од 30 дана од дана закључења, као и да обавести министарство о приступању, иступању, престанку споразума.

Број примерака споразума

Члан 33.

Споразум је сачињен у шест истоветних примерака од којих свака потписница задржава по три примерка.

Објављивање споразума

Члан 34.

Споразум се објављује у службеном гласилу сваке од потписница овог споразума.

П О Т П И С Н И Ц И :

ОПШТИНА \_\_\_\_\_\_\_\_\_\_\_\_\_ ОПШТИНА \_\_\_\_\_\_\_\_\_\_\_\_\_

Председник општине Председник општине

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч општина користи се у смислу јединице локалне самоуправе, те се подједнако односи на градове и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. Или нека друга организациона јединица или унутрашња целина у складу са актом о организацији и систематизацији [↑](#footnote-ref-2)